lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en fr lv lv it lv lv es uk es en en sv es lv pt lv ca lv sk lv en lv sk lv en lv lv lv lv lv lv lv lv fr lv en lv pl en en lv en en lv sv pt pt lt lv lv lv lv lv de lv sl lv lv lv pt lv ca lv sk lv en lv sk lv en lv ca lv ca en lv ceb en lv lv lv en lv en lv sk lv en lv lt lv lv lt ca lv lv en lv lt ru ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Melbārža divnieks Sočos izcīna augsto 5. vietu
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2014. gada 17. februāris 16:52
Latvijas bobsleja pilots Oskars Melbārdis ar stūmēju Daumantu Dreiškenu pirmdien izcīnīja augsto 5. vietu Soču olimpisko spēļu divnieku ekipāžu sacensībās. Zelta medaļu ieguva Aleksandra Zubkova pilotētā Krievijas komanda.
No sporta zāles uz... Kuras ir veiksmīgākās "OnlyFans" sporta zvaigznes?
"Orebro" kapteinis Ābols gūst vārtus, komanda zaudē
Laksa ieved "Virtus Segafredo" Itālijas Superkausa finālā
Bukarts turpina "uguņot" Čehijā, izceļoties ar diviem vārtiem vienā mačā
Pirms noslēdzošā brauciena Melbārdis kopā ar stūmēju Daumantu Dreiškenu bija dalītā piektajā vietā, jo tāds pats laiks summā bija arī krievam Aleksandram Kasjanovam.
Tomēr ceturto braucienu Kasjanovs veica ļoti labi, kamēr latviešiem brauciens nebija tas veiksmīgākais, no krieva atpaliekot par 18 sekundes simtdaļām. Taču pēc tam vairākkārt trasē kļūdījās kanādietis Džastins Kripss, kurš summā atkrita uz sesto vietu, bet latviešu divnieks aizsteidzās viņam priekšā, summā iegūstot piekto vietu.
Ceturtajā braucienā Melbārdis uzrādīja astoto labāko rezultātu.
Savukārt par olimpisko čempionu pirmo reizi karjerā kļuva 39 gadus vecais krievs Aleksandrs Zubkovs ar stūmēju Alekseju Vojevodu, kurš summā Melbārža divnieku apsteidza par 1,09 sekundēm.
Iepriekš Zubkovs divniekos bija izcīnījis tikai bronzu - pirms četriem gadiem Vankūveras olimpiskajās spēlēs.
Tikmēr otra Latvijas divnieka ekipāža - Oskars Ķibermanis ar Vairi Leibomu - šajā Olimpiādē ierindojās 16.vietā.
Par olimpisko vicečempionu kļuva Šveices pirmā ekipāža ar pilotu Beātu Hefti un stūmēju Aleksu Baumanu, Zubkovam piekāpjoties par 0,66 sekundēm. Tikmēr par mata tiesu bronzu izcīnīja amerikānis Stīvens Holkombs ar stūmēju Stīvenu Lengtonu, ceturtajā vietā finišējušo Kasjanovu apsteidzot tikai par 0,03 sekundēm.
No Holkomba Melbārdis atpalika par 0,21 sekundi.
Zīmīgi, ka amerikāņi medaļu divnieku sacensībās izcīnījuši pirmo reizi kopš 1952.gada.
1. Krievija I 3:45.39
2. Šveice I 3:46.05 (sekundes +0.66)
3. ASV I 3:46.27 (+0.88)
4. Krievija II 3:46.30 (+0.91)
5. Latvija I - Oskars Melbārdis, Daumants Dreiškens 3:46.48 (+1.09)
6. Kanāda III 3:46.62 (+1.23)
7. Kanāda II 3:46.79 (+1.40)
8. Vācija I 3:46.85 (+1.46)
9. Kanāda I 3:46.88 (+1.49)
10. Šveice II 3:46.96 (+1.57)
16. Latvija II - Oskars Ķibermanis, Vairis Leiboms 3:48.52 (+3.13)
Vīriešu bobslejistiem vēl atlicis aizvadīt četrinieku sacensības, kas norisināsies nedēļas nogalē.
Vankūveras olimpiskajās spēlēs pirms četriem gadiem Latvijas labākais pilots bija Jānis Miņins, kuram brīžiem konkurenci sagādāja Edgars Maskalāns, bet tagadējie piloti Melbārdis un Ķibermanis vēl pat nebija sēdušies pie kamanu vadības. Tomēr Miņinu neilgi pēc ierašanās Vankūverā skāra veselības problēmas, no kurām viņš nepaguva atlabt, un šajās sacensībās uz starta izgāja vien Maskalāns. Nākamo sezonu Latvijas izlase iesāka ar tādu pat pilotu sastāvu, tomēr startēja vien Eiropas kausa posmos, un 2011.gada sākumā pēc konflikta Miņins pameta Latvijas izlasi, un vēlāk izrādījās, ka tas nozīmē arī viņa karjeras beigas. Savukārt Maskalāns traumu dēļ karjeru beidza 2012.gada rudenī.
Šobrīd 26 gadus vecais Melbārdis bobslejista karjeru iesāka kā stūmējs un bija plānojis startēt Vankūveras Olimpiādē, tomēr pēc tam, kad neveselais Miņins, cenšoties atgriezties trasē, bija piedzīvojis smagu kritienu, kurā arī pats Melbārdis guva smadzeņu satricinājumu, ekipāža no sacensībām tika atsaukta. Pēc šīm sacensībām Melbārdis pievērsās pilota karjerai, un viņa izaugsme bijusi galvu reibinoša, kas šobrīd sportistu jau ļauj saukt par vienu no labākajiem pasaulē. Viņš ir divkārtējs pasaules junioru čempions un spējis uzvarēt trijos Pasaules kausa posmos.
Tikmēr Ķibermanis pašlaik ir vien 20 gadus vecs un bobslejam pievērsās 2011.gada vasarā, jau sekojošajā sezonā izcīnot ceturto vietu pasaules jaunatnes Olimpiādē. Pēdējās sezonās Ķibermanis uzrādījis augstākus rezultātus par Uģi Žaļimu, izkonkurējot viņu cīņā par Latvijas izlases otrā pilota godu.
No sporta zāles uz... Kuras ir veiksmīgākās "OnlyFans" sporta zvaigznes?
Video Federera pēdējā serve
"Orebro" kapteinis Ābols gūst vārtus, komanda zaudē
Laksa ieved "Virtus Segafredo" Itālijas Superkausa finālā
Bukarts turpina "uguņot" Čehijā, izceļoties ar diviem vārtiem vienā mačā
Meiers rezultatīvs, "Kalev"/"Cramo" iekļūst FIBA Eiropas kausa kvalifikācijas otrajā kārtā
Latvijas U-19 futbolisti iekļūst EČ kvalifikācijas elites kārtā
RFS savā laukumā viesu statusā izcīna pārliecinošu uzvaru
Grieķu zvaigzne Adetokunbo: Eiropā ir grūtāk spēlēt nekā NBA
Fjūrijs: Es Usiku pieveiktu arī pēc izdzertiem pieciem ar pusi litriem alus
Ērvings: Atteikums vakcinēties man maksāja 100 miljonus dolāru
Video FIBA izmeklēs Mali spēlētāju kautiņu "mix" zonā
"Canucks" uzbrucējs Bosers traumas dēļ būs spiests izlaist aptuveni mēnesi
ASV basketbolistēm kārtējā graujošā uzvara; Puertoriko pirmo reizi sasniedz PK ceturtdaļfinālu
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
ПoHяTHыe Bыбopы ЧTo oбeщaюT Bce ocTaлbHыe и чTo c эTиM дeлaTb?
"OчeHb бoлbшaя пoTepя для ЛaTBии": peжиccep AHдpeй Эkиc o cMepTи CлaBы Cэ и HecHяToM kиHo
"ГepaHb" Haд Oдeccoй. ИpaHckиe дpoHы бpocили BызoB ykpaиHckoй ПBO
Bидeo ЖиTeли ЛaTBии o poccийckoM kиHo, HaBaлbHoM и "БaлTийckoй жeMчyжиHe"
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa